2021. gada 18. februārī Noteikumi Nr. 106

Rīgā (prot. Nr. 18 2. §)

**Grozījumi Ministru kabineta 2017. gada 17. janvāra noteikumos Nr. 30** "**Jaunuzņēmumu darbības vērtēšanas komisijas nolikums**"

Izdoti saskaņā ar

Jaunuzņēmumu darbības atbalsta likuma

14. panta pirmo daļu

Izdarīt Ministru kabineta 2017. gada 17. janvāra noteikumos Nr. 30 "Jaunuzņēmumu darbības vērtēšanas komisijas nolikums" (Latvijas Vēstnesis, 2017, 16. nr.) šādus grozījumus:

1. Papildināt noteikumus ar 7.2.4. apakšpunktu šādā redakcijā:

"7.2.4. par jaunuzņēmumus pārstāvošās organizācijas sniegto atzinumu par jaunuzņēmuma atbilstību Jaunuzņēmumu darbības atbalsta likuma 1. panta 5. punktā minētajām prasībām;".

2. Izteikt 7.4. apakšpunktu šādā redakcijā:

"7.4. iesniedz izskatīšanai komisijas sēdē atbalsta programmu administrējošās iestādes un jaunuzņēmumus pārstāvošās organizācijas (ja attiecināms) atzinumu, protokolē sēdes un noformē komisijas lēmumus;".

3. Papildināt noteikumus ar 7.9. apakšpunktu šādā redakcijā:

"7.9. veic citus normatīvajos aktos noteiktos uzdevumus."

4. Izteikt 11. punktu šādā redakcijā:

"11. Komisijas sēdē attiecīgā pieteikuma vērtēšanas laikā var uzaicināt piedalīties jaunuzņēmuma pārstāvi, investoru vai tā pilnvarotu pārstāvi, kā arī jaunuzņēmumus pārstāvošās organizācijas pārstāvi."

Ministru prezidents A. K. Kariņš

Ekonomikas ministrs J. Vitenbergs